16. siječnja 2020. - Korištenje mramornog raka *(Procambarus fallax.* f. *virginalis)* u svrhu istraživanja na Prirodoslovno-matematičkom fakultetu Sveučilišta u Zagrebu, Horvatovac 102a, HR - 10000 Zagreb

Ministarstvo zaštite okoliša i energetike zaprimilo je 11. studenog 2019. zahtjev Prirodoslovno-matematičkog fakulteta, Horvatovac 102a, HR- 10000 Zagreb, za izdavanje dopuštenja za korištenje invazivne strane vrste – mramornog raka *(Procambarus fallax.* f. *virginalis)* u svrhu istraživanja temeljem članka 26. Zakona o sprječavanju unošenja i širenja stranih te invazivnih stranih vrsta i upravljanju njima (Narodne novine, br. 15/2018, 14/2019).

Sukladno članku 26. stavku 12. Zakona o sprječavanju unošenja i širenja stranih te invazivnih stranih vrsta i upravljanju njima te članku 6. stavku 2. podstavku 9. Zakona o zaštiti prirode (Narodne novine, br. 80/13, 15/18, 14/19, 127/19), Ministarstvo zaštite okoliša i energetike rješavajući upravnu stvar izdavanja dopuštenja o podnesenom zahtjevu informira javnost i pribavlja mišljenje javnosti.

Mramorni rak se nalazi na popisu vrsta koje izazivaju zabrinutost u Uniji i podliježe ograničenjima temeljem Uredbe (EU) br. 1143/2014 Europskog Parlamenta i Vijeća od 22. listopada 2014. o sprječavanju i upravljanju unošenja i širenja invazivnih stranih vrsta. Člankom 8. stavkom 1. Uredbe propisana je mogućnost odstupanja od ograničenja izdavanjem dopuštenja kojim se ustanovama odobrava provedba istraživanja ili *ex-situ* očuvanja invazivnih stranih vrsta koje izazivaju zabrinutost u Uniji.

Navedeno istraživanje će se provoditi u laboratoriju za slatkovodne organizme Biološkog odsjeka Prirodoslovno-matematičkog fakulteta pod vodstvom odgovorne osobe doc.dr.sc. Sandre Hudine.

Zbog utvrđivanja ispunjavanja uvjeta za izdavanje dopuštenja za korištenje invazivne strane vrste koja izaziva zabrinutost u Uniji mramornog raka na spomenutoj adresi Ministarstvo je obavilo očevid 18. prosinca 2019. godine.

Također je o ,ispunjavanju uvjeta za izdavanje dopuštenja pribavljeno stručno mišljenje Zavoda za zaštitu okoliša i prirode Ministarstva.

Zainteresirana javnost može svoje prijedloge, mišljenje ili primjedbe dostaviti **zaključno s danom 31. siječnja 2020. godine** u pisanom obliku putem **Obrasca** na adresu elektroničke pošte: pisarnica@mzoe.hr, putem faxa: 01 4866 100 ili osobno u Ministarstvo zaštite okoliša i energetike, Radnička cesta 80, HR-10000 Zagreb, radnim danom od 8:30 do 13:30 sati.